CELEX: 52005PC0508
Language: mt
Date: 2005-10-18 00:00:00
Title: Rakkomandazzjoni għal deċiżjoni tal-Kunsill dwar l-avveniment tal-Kapitali Ewropea tal-Kultura għas-sena 2009

Avviż Legali Importanti

|

52005PC0508

Rakkomandazzjoni għal deċiżjoni tal-Kunsill dwar l-avveniment tal-Kapitali Ewropea tal-Kultura għas-sena 2009  /* KUMM/2005/0508 finali */  

	[pic] | KUMMISSJONI TAL-KOMUNITAJIET EWROPEJ |Brussel 18.10.2005KUMM(2005) 508 finaliRakkomandazzjoni għalDEĊIŻJONI TAL-KUNSILLdwar l-avveniment tal-Kapitali Ewropea tal-Kultura għas-sena 2009(preżentata mill-Kummissjoni)MEMORANDUM TA’ SPJEGAZZJONIId-deċiżjoni 1419/1999/KE tal-Parlament Ewropew u tal-Kunsill tal-25 ta’ Mejju 1999 li tistabbilixxi azzjoni tal-Komunità għall-avveniment tal-Kapitali Ewropea tal-Kultura għas-snin 2005 sa 2019[1], tistipula l-proċedura tad-deżinjazzjoni tal-Kapitali Ewropea tal-Kultura mill-2005 ’il quddiem. L-Anness 1 ta’ din id-Deċiżjoni jistabbilixxi l-lista ta’ l-Istati Membri intitolati li jipproponu bliet għal dan it-titolu. L-għaxar Stati Membri l-ġodda, li ngħaqdu ma’ l-UE fl-1 ta’ Mejju 2004, ma kinux inklużi f’din il-lista. Il-Kummissjoni, għalhekk, ressqet proposta biex tiġi emendata d-Deċiżjoni 1419/1999/KE sabiex l-Istati Membri l-ġodda jkunu jistgħu jipproponu ECOC mill-2009. Din il-proposta kienet adottata mill-Parlament Ewropew u mill-Kunsill fit-13 ta’ April 2005 (Deċiżjoni 649/2005/KE). Skond l-Artikolu 2 tad-Deċiżjoni 1419/1999/KE kif immodifikata mid-Deċiżjoni 649/2005/KE, mill-2009 ’il quddiem, żewġt ibliet ta' żewġ Stati Membri (waħda mill-UE-15, waħda mill-Istati Membri l-ġodda) se jkunu iddiżinjati Kapitali Ewropej tal-Kultura, skond min imissu fl-ordni kronoloġiku stipulat fl-Anness I tad-Deċiżjoni.In-nominazzjonijiet huma nnotifikati lill-Parlament Ewropew, lill-Kunsill, lill-Kummissjoni u lill-Kumitat tar-Reġjuni mill-Istati Membri kkonċernati mhux inqas minn erba' snin qabel l-avveniment in kwistjoni jkun se jibda.Il-Kummissjoni, kull sena, tifforma bord ta' l-għażla li joħroġ rapport fuq in-nominazzjonijiet li ġew iġġudikati kontra l-objettivi u l-karatteristiċi ta’ din l-azzjoni. Il-bord ta’ l-għażla huwa magħmul minn personalitajiet indipendenti ewlenin illi huma esperti fis-settur kulturali. Il-bord ta' l-għażla jressaq ir-rapport tiegħu lill-Kummissjoni, lill-Parlament Ewropew u lill-Kunsill.Il-Parlament Ewropew jista' jwassal fehma lill-Kummissjoni dwar in-nominazzjonijiet mhux aktar tard minn tliet xhur wara l-wasla tar-rapport. Għall-2009, il-Parlament Ewropew ma ppreżenta l-ebda opinjoni[2]Il-Kunsill, fuq rakkomandazzjoni mill-Kummissjoni mfassla fid-dawl tar-rapport tal-bord ta’ l-għażla, iddeżinja uffiċjalment l-ibliet in kwistjoni għas-sena li ġew nominati għaliha.Skond l-Artikolu 2 u l-Anness I, l-Awstrija u l-Litwanja nnotifikaw in-nominazzjoni ta’ Linz u Vilnjus rispettivament.Il-bord ta’ l-għażla ltaqa’ fl-14 ta’ April 2005 biex jeżamina ż-żewġ nominazzjonijiet. L-eżami inkluda s-smiegħ ta’ rappreżentanti minn Linz u Vilnjus. Il-bord ressaq ir-rapport tiegħu lill-Kummissjoni fid-29 ta’ April 2005; fuq talba tal-bord, il-Kummissjoni għaddietu lill-Istituzzjonijiet l-oħra.Abbażi ta' evalwazzjoni ġenerali, u r-rakkomandazzjonijiet tal-bord għall-applikazzjonijiet miż-żewġt ibliet nominati, il-bord - filwaqt li talab li jkun hemm xi titjib fis-setturi li saru kummenti dwarhom fir-rapport - qabel unanimament li jirrakkomanda lill-Istituzzjonijiet ta’ l-Unjoni Ewropea li Linz u Vilnjus jospitaw il-Kapitali Ewropej tal-Kultura fl-2009.Fl-aħħarnett, il-Kummissjoni, b’konformità ma’ l-Artikolu 2, paragrafu 3 tad-Deċiżjoni 1419/1999/KE kif immodifikata mid-Deċiżjoni 649/2005/KE tressaq ir-rakkomandazzjoni mehmuża għad-deżinjazzjoni uffiċjali ta’ Linz u Vilnjus rispettivament għall-avveniment tal-Kapitali Ewropea tal-Kultura 2009 lill-Kunsill.Rakkomandazzjoni għalDEĊIŻJONI TAL-KUNSILLdwar l-avveniment tal-Kapitali Ewropea tal-Kultura għas-sena 2009IL-KUNSILL TA' L-UNJONI EWROPEA,Wara li kkunsidra t-Trattat li jistabbilixxi l-Komunità Ewropea,Wara li kkunsidra d-Deċiżjoni Nru 1419/1999/KE kif immodifikata mid-Deċiżjoni nru 649/2005/KE tal-Parlament Ewropew u tal-Kunsill li tistabbilixxi azzjoni Komunitarja għall-avveniment tal-Kapitali Ewropea tal-Kultura għas-snin 2005 sa 2019[3], u b’mod partikolari l-Artikolu 2.3 tagħha.Wara li kkunsidra r-rapport tal-bord ta’ l-għażla ta’ April 2005 mibgħut lill-Kummissjoni, lill-Parlament Ewropew u lill-Kunsill skond l-Artikolu 2 paragrafu 2 tad-Deċiżjoni 1419/1999/KE kif immodifikata mid-Deċiżjoni 649/2005/KE.Meta qies illi l-kriterji stipulati fl-Artikolu 3 u l-Anness II tad-Deċiżjoni 1419/1999/KE kif immodifikata mid-Deċiżjoni nru 649/2005/KE intlaħqu għal kollox,Wara li kkunsidra r-rakkomandazzjoni mill-Kummissjoni tal 2005,IDDEĊIEDA KIF ĠEJ:Artikolu 1Linz u Vilnjus huma ddeżinjati bħala “Kapitali Ewropea tal-Kultura 2009” skond l-Artikolu 2 paragrafu 1 tad-Deċiżjoni 1419/1999/KE kif immodifikata mid-Deċiżjoni 649/2005/KE.Artikolu 2Iż-żewġt ibliet iddeżinjati għandhom jieħdu l-miżuri neċessarji sabiex jiżguraw l-implimentazzjoni effettiva ta’ l-Artikoli 1 u 5 tad-Deċiżjoni 1419/1999/KE kif immodifikata mid-Deċiżjoni 649/2005/KE.Magħmula fi Brussell, [...]Għall-KunsillIl-President [1] ĠU L 166 ta’ l-1.7.1999, p. 1.[2] Ara « ir-Rapport dwar il-Proposta għal Deċiżjoni tal-Parlament Ewropew u tal-Kunsill li jemenda id-Deċiżjoni 1419/1999/KE », Rapporteur Michel Rocard, PE 334.052, Memorandum ta' Spjegazzjoni, paġna 10.[3] ĠU L 166 ta’ l-1.7.1999, p. 1 u ĠU L117 ta’ l-4.05.2005, p.20.